  Майя Бывальцева Анай-атайтэк кылем нылпиослы улон инты висъян понна 2017-тӥ арын Удмуртия 86 миллион 600 сюрс манет федерал субсидиос басьтоз. Россиысь дышетонъя но тодосъя министерство но элькун кивалтэт куспын тупанкыллэсь ӵектоссэ 20-тӥ тулыспалэ кивалтэтлэн азьвалтэтаз умоен лыдъязы. Ужпумез эскерон дыръя Удмуртиысь дышетонъя но тодосъя Алексей Шепталин вераз, улосвылын нимысьтыз улон интыен фонд кылдытон понна 2017-тӥ арлы элькун коньдэтын 200 миллион манет чакламын шуыса. Тодэ вайытом, 2016-тӥ арын Удмуртиын анай-атайтэк кылем 200 нылпиос улон инты басьтӥзы. Со понна улосвыл коньдэтысь 234 миллион манет висъязы, эшшо 72 миллион манет федерал коньдэтысь вуиз. 2017-тӥ арын сиротаослы улон инты пуктон понна интывылъёсты эскерыны чаклало Глазкарын, Алнашын но Кизнерын, 2018-тӥ арын — Ижкарын, Можгаын, Пичи пургаын, Уваын но Эграын. Тегъёс: Мерлык Ижкар Удмуртия Россия пиналъёс коньдэт экономиканоконьдонужпумъёс лэсьтськон  